recursal/SuperWikiNEXT-32B huggingface dataset:
செங்கடல் ஒட்டியப் பகுதிகளில் ஜெய்திகளின் பிரதேசங்கள்
**ஜெய்திகள்** (Zaydism) என்பது சியா இஸ்லாத்தின் ஒரு துணைப் பிரிவினர். ஜெய்தியிசத்தை பின்பற்றுபவர்கள் **சைதியா சியா** என்று அழைக்கப்படுகிறார்கள். கிபி 740ம் ஆண்டில் உமையா கலிபாவுக்கு எதிரான இமாம் ஜெய்தி இப்னு அலியின்தோல்வியுற்ற கிளர்ச்சியைத் தொடர்ந்து தோன்றியது ஜெய்திசம் சியா முஸ்லீம்களான பன்னிருவர் சியா மற்றும் இஸ்மாயிலிகள் போலல்லாமல், ஜெய்திகள் சில சமயங்களில் தவறாக ஐவர்  என்றும் அழைக்கப்படுகிறார்கள். ஜிஹாதுக்கான அழைப்பு (தாவா), இமாமுக்கு கீழ்ப்படிதல் ஜெய்திகளுக்கு தேவையான இரண்டு குணங்கள் ஆகும். உலகின் பெரும்பாலான ஜெய்திகளின் வாழ்விடங்கள் வடக்கு யேமன் மற்றும் சௌதி அரேபியாவின் நஜ்ரான் பகுதியில்.அமைந்துள்ளது.ஏமன் நாட்டு முஸ்லீம்களில் 35 முதல் 40% பேர் ஜெய்திகள் ஆவார். உசைன் பத்ரெடின் அல்-ஹூதியின் கூற்றுப்படி, ஜெய்திகள் "தங்கள் வீடுகளில் உட்காருவது" மற்றும் அநீதியான உலகில் செயலற்ற நிலையில் இருப்பது கடினம்.

ஜெய்திகள் இமாம்களின் தவறான தன்மையை நம்புவதில்லை மற்றும் அவர்களுக்கு எந்தவிதமான இயற்கைக்கு அப்பாற்பட்ட பண்புகளையும் கற்பதில்லை. ஆனால் இமாம்களின் தலைமைத்துவத்தை ஏற்றுக்கொள்கின்றனர். பன்னிருவர் சியா மற்றும் இஸ்மாயிலிகள் ஆகியவற்றில் காணப்படும் *நாஸ் இமாமத்* என்ற கருத்தையும் ஜெய்திகள் ஏற்பதில்லை. 9ம் நூற்றாண்டில் அப்பாசியக் கலீபகத்தின் படைத்தலைவரும், ஜெய்தி சியா முஸ்லீமான அலி இப்னு அபி சயீத் தனது கடைசி காலத்தில் கஃபாவில் உள்ள மக்களால் காட்டிக் கொடுக்கப்பட்டதாக ஜெய்திகள் கருதுகிறார்கள்.. 2014ம் ஆண்டு நிலவரப்படி, உலக முஸ்லீம் மக்கள் தொகையில் 0.5% ஜெய்திகள் உள்ளனர்.

சபாவித்து இராச்சியத்தினருக்கு முன்னர் மிகவும் சக்திவாய்ந்ததாக இருந்த ஜெய்தியா பிரிவு, தற்போது சியா இசுலாமியர்களில் இரண்டாவது பெரிய பிரிவாக உள்ளது. அவர்கள் சுன்னி இசுலாம் பிரிவினரின் நம்பிக்கைகளுக்கு மிக நெருக்கமானவர்கள் மற்றும் இமாம்களின் தவறற்ற தன்மையை நம்புவதில்லை. 

1990ம் ஆண்டில் ஏமனின் வடக்குப்பகுதியில் இருந்த ஜெய்திகள் சியா இஸ்லாத்தின் மரபுகளை பாதுகாக்கும் இளைஞர்களின் மறுமலர்ச்சி குழுவாக உருவாகியதுதான் ஹூத்திகள் என்று அழைக்கப்படும் *அன்சார் அல்லாஹ்* (கடவுளின் கட்சிக்காரர்கள்) கிளர்ச்சி குழுவினர். 

தங்களை முகமது நபிகள் வழித்தோன்றல்களாக கூறிக்கொள்ளும் ஜெய்திகள் பண்டைய ஏமனில் 1000 ஆண்டுகளுக்கும் மேலாக 1962ம் ஆண்டு வரை ஆட்சி செய்து வந்த ஜைதி இமாம் இராஜ்ஜியத்தில் முக்கிய பங்காற்றியவர்கள் என்று கூறப்படுகிறது. இந்த ஆட்சியாளர்கள் புதிய ஏமன் குடியரசு ஆட்சி அமைக்கப்பட்ட பிறகு அச்சுறுத்தலாக கருதப்பட்டு ஒதுக்கப்பட்டனர்.

இதனையும் காண்க
--------------

* நிசாரி இசுமாயிலி அரசு

மேற்கோள்கள்
-----------

1. ↑  Stephen W. Day (2012). *Regionalism and Rebellion in Yemen: A Troubled National Union*. Cambridge University Press. பக். 31. பன்னாட்டுத் தரப்புத்தக எண்:9781107022157. .
2. ↑  ஜெய்த் இப்னு அலி
3. ↑  "Zaydiyyah". Encyclopædia Britannica இம் மூலத்தில் இருந்து 19 August 2022 அன்று. பரணிடப்பட்டது.. .
4. ↑  Abdullah, Lux (Summer 2009). "Yemen's last Zaydi Imam: the *shabab al-mu'min,* the *Malazim,* and *hizb allah* in the thought of Husayn Badr al-Din al-Huthi". *Contemporary Arab Affairs* **2** (3): 369–434. doi:10.1080/17550910903106084.
5. ↑  Francis Robinson (1984). *Atlas of the Islamic World Since 1500*. New York: Facts on File. பக். 47. பன்னாட்டுத் தரப்புத்தக எண்:0871966298. .
6. ↑  அலி இப்னு அபி சயீத்
**அட்லஸ் அந்துப்பூச்சிகள்** (*Attacus atlas)* என்பவை அந்துப்பூச்சிகளில் ஒரு வகையாகும். இரண்டு வாரங்கள் மட்டுமே உயிர் வாழும் தன்மை கொண்ட இவை தமிழ்நாட்டின் ஏற்காடு உள்ளிட்ட பகுதிகளில் உள்ளதாக அறியப்படுகிறது.

அந்துப்பூச்சிகளில் மிகப்பெரியது அட்லஸ் அந்துப்பூச்சி. [] இவை இந்தியாவின் இமயமலைப்பகுதி, சீனா, மலாய், ஆஸ்திரேலியா ஆகிய நாடுகளில் வசிக்கின்றன. இவற்றின் சிறகை விரித்து நிற்கும் போது அதில் அமைந்துள்ள காட்சியமைப்பு பார்ப்பதற்கு அட்லஸ் (உலக வரைபடம்) போன்று இருக்கும் என்பதால் இது அட்லஸ் மாத் (அந்துப்பூச்சி) எனப்பெயரிடப்பட்டது. இதை எளிதில் அடையாளம் கண்டுபிடிக்க இயலாது. இதன் சிறகுகள் உலர்ந்த இலையைப்போன்று செம்பழுப்பு நிறத்தில் இருக்கும். சிறகின் நுனிப்பகுதியானது பாம்பின் தலைபோன்று உள்ளது. ஆகவே இதனை பாம்புத்தலை அந்துப்பூச்சி என சீன மக்கள் அழைக்கின்றனர். இவ்வாறான உடலமைப்பின் மூலம் தனது எதிரிகளிடம் இருந்து தன்னை பாதுகாத்துக்கொள்கிறது. இந்த அந்துப்பூச்சியானது 2 வாரங்கள் மட்டுமே உயிர் வாழக்கூடியது.

உலகின் மிகப்பெரிய அட்லஸ் அந்துப்பூச்சியானது ஏற்காட்டில், 2017 ஏப்ரல் மாதத்தில் நடந்த ஆய்வில் கண்டுபிடிக்கப்பட்டுள்ளது. சிறகுகள் உடைந்த நிலையில் ஒன்றும், ஆரோக்கியத்துடன் ஒன்றும் கண்டுபிடிக்கப்பட்டுள்ளது. இது இறகை விரித்த நிலையில் 19 சென்டிமீட்டர் நீளம் கொண்டுள்ளது. சிறகின் அகலம் 8 சென்டிமீட்டர் ஆகும்.

மேற்கோள்கள்
-----------

1. ↑  "மிகப்பெரிய அந்துப்பூச்சிகள்: ஏற்காட்டில் வாழும் அதிசயம்". *செய்தி* (தினமலர்). 13 ஏப்ரல் 2017.. பார்த்த நாள்: 2 சூன் 2017.
2. ↑  "2 வாரங்கள் மட்டுமே உயிர் வாழும் அபூர்வமான அட்லஸ் அந்துப்பூச்சி ஏற்காட்டில் கண்டுபிடிப்பு". *செய்தி* (தினகரன்) இம் மூலத்தில் இருந்து 2021-01-19 அன்று. பரணிடப்பட்டது... பார்த்த நாள்: 2 சூன் 2017.
கடைகள், உணவகங்கள் மற்றும் குடியிருப்புகளின் கட்டிடங்கள் ஆகியன உடைமைக்களின் பொதுவான வடிவங்கள்
**உடைமை** (Property பரவலாக சொத்து எனவும் அறியப்படுகிறது) என்பது உரிமைகளின் அமைப்பாகும், இது மக்களுக்கு மதிப்புமிக்க பொருட்களை சட்டப்பூர்வமாகக் கட்டுப்படுத்துகிறது,  மேலும் மதிப்புமிக்க பொருட்கள் அவர்களுக்கானது என்பதையும் குறிக்கிறது. உடைமையின் தன்மையைப் பொறுத்து, உரிமையாளருக்கு அதனை நுகர்வதற்கும், மாற்றுவதற்கும் , பகிர்வதற்கும், மறுவரையறை செய்வதற்கும், வாடகைக்கு, அடமானம் வைப்பதற்கும், விற்பதற்கும், பரிமாற்றம் செய்வதற்கும், கொடுக்க அல்லது அழிப்பதற்கும் அல்லது பிறரை விலக்குவதற்கும் உரிமை இருக்கலாம். அதேசமயம், உடைமையின் தன்மையைப் பொருட்படுத்தாமல், வழங்கப்பட்ட உடைமை உரிமைகளின் படி அதை சரியாகப் பயன்படுத்த அதன் உரிமையாளருக்கு உரிமை உண்டு.

பொருளாதாரம் மற்றும் அரசியல் பொருளாதாரத்தில், உடைமையின் மூன்று பரந்த வடிவங்கள் உள்ளன: தனியார் உடைமை, பொது உடைமை மற்றும் கூட்டு உடைமை ( கூட்டுறவு உடைமை என்றும் அழைக்கப்படுகிறது).  ஒன்றுக்கு மேற்பட்ட தரப்பினருக்கு கூட்டாகச் சொந்தமான உடைமை, அதன் மூலம் மிகவும் ஒத்த அல்லது மிகவும் வேறுபட்ட வழிகளில், எளிமையாகவோ அல்லது சிக்கலானதாகவோ, சமமாகவோ அல்லது சமமற்றதாகவோ இருக்கலாம். எவ்வாறாயினும், உடைமை தொடர்பான ஒவ்வொரு தரப்பினரின் விருப்பமும் (மாறாக விருப்புரிமை) தெளிவாக வரையறுக்கப்பட்டு நிபந்தனையற்றதாக இருக்கும் என்ற எதிர்பார்ப்பு உள்ளது.

மேலும் காண்க
------------

அசையாச் சொத்து

மேற்கோள்கள்
-----------

1. ↑  Powell, Richard R. (2009). *Powell on Real Property*.
2. ↑  "property", *WordNet*, retrieved 2010-06-19
3. ↑  Gregory, Paul R.; Stuart, Robert C. (2004). *Comparing Economic Systems in the Twenty-First Century*. Houghton Mifflin. .
**லாடனேந்தல்**, தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், லாடனேந்தல் ஊராட்சியில், வைகை ஆற்றின் கரையில் அமைந்த வருவாய் கிராமம் ஆகும்.

இதன் அஞ்சல் சுட்டு எண் 630 611; தொலைபேசி குறியீடு எண் 04574 ஆகும். லாடனேந்தல், மானாமதுரை சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது. இதன் அஞ்சலகம் திருப்புவனத்தில் உள்ளது.

இதன் அருகமைந்த சிற்றூர்கள்: பாப்பாக்குடி, மேலச்சொரிக்குளம், கீழசொரிக்குளம், தூதை, திருப்பாச்சேத்தி, கலியாந்தூர், அல்லிநகரம் ஓடாத்தூர், கானூர், பிரமனூர் ஆகும். அருகமைந்த நகரங்கள்:மதுரை, மானாமதுரை மற்றும் சிவகங்கை ஆகும்.

போக்குவரத்து
------------

மதுரை - இராமேஸ்வரம தேசிய நெடுஞ்சாலையில் அமைந்த லாடனேந்தல் கிராமம், மதுரையிலிருந்து 18 கிமீ தொலைவிலும், சிவகங்கையிலிருந்து 24 கிமீ தொலைவிலும், திருப்புவனத்திலிருந்து 4 கிமீ தொலைவிலும் உள்ளது. மதுரையிலிருந்து, திருப்புவனம் வழியாக லாடனேந்தலுக்கு நகரப் பேருந்துகள் இயக்கப்படுகிறது. இதன் அருகமைந்த தொடருந்து நிலையங்கள், திருப்பாச்சேத்தி, மானாமதுரை, மதுரை மற்றும் சிவகங்கை ஆகும்.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, லாடனேந்தல் சிற்றூரின் மொத்த மக்கள்தொகை 4,289 ஆகும். அதில் ஒடுக்கப்பட்டோர் 307 (7.2%) ஆக உள்ளனர். பாலின விகிதம், ஆயிரம் ஆண்களுக்கு 881 வீதம் உள்ளனர். சராசரி எழுத்தறிவு 80.35% ஆக உள்ளது. ஆறு வயதிற்குட்டபட்ட குழந்தைகளின் எண்ணிக்கை 453 ஆகும்.

வங்கிகள்
--------

* சிவகங்கை மாவட்ட மத்தியக் கூட்டுறவு வங்கி, லாடனேந்தல் கிளை
* கனரா வங்கி, லாடனேந்தல் கிளை

வழிபாட்டுத் தலங்கள்
-------------------

* வீரமாகாளியம்மன் கோயில்
* முத்தையா (எ) முத்து கருப்பணசாமி கோயில்
* மந்தை விநாயகர் கோயில்
* பூங்காவனம் மாரியம்மன் கோயில்
* முனியாண்டி, அய்யனார், ஊர்க்காவலன் கோயில்கள்

கல்வி நிலையங்கள்
----------------

* வேலம்மாள் உறைவிடப்பள்ளி
* ஊராட்சி ஒன்றியத் துவக்கப்பள்ளி

மேற்கோள்கள்
-----------

1. ↑  Ladanendal
2. ↑  Ladanendal Population, Caste, Working Data Sivaganga, Tamil Nadu - Census 2011
3. ↑  VELAMMAL RESIDENTIAL SCHOOL

வெளி இணைப்புகள்
---------------

* கூகுள் வரைபடத்தில் லாடனேந்தல் கிராமம்
* Ladanendal
**முகம்மதன் பொது நூலகம்** (*Muhammadan Public Library*) என்பது இந்தியாவின் தமிழ்நாட்டின், சென்னை திருவல்லிக்கேணியில் உள்ள காயிதே மில்லத் சாலையில் அமைந்துள்ள ஒரு பொது நூலகம் ஆகும். இந்நூலகம் காலை 11 மணி முதல் மாலை 6 மணிவரை செயல்படுகிறது. ஞாயிற்றுக் கிழமை விடுமுறையாகும்.

வரலாறு
------

கடைசி ஆற்காடு நவாப்பான குலாம் முகமது கவுஸ் கான் பகதூரால் இந்நூலகம் நிறுவப்பட்டது. இங்கு 18, 19 ஆம் நூற்றாண்டைச் சேர்ந்த சுமார் 15,000 அரிய நூல்கள் உள்ளன. இங்கு பாரசீக மொழி, அரபி மொழி, உருது, ஆங்கிலம், தமிழ் ஆகிய மொழிகளில் பல துறை சார்ந்த நூல்கள் உள்ளன.

பழமையான இந்த நூலகக் கட்டடம் இடிக்கபட்டது. பின்னர் அதே இடத்தில் புதியதாக நூலகக் கட்டடமானது 2,200 சதுர அடி பரப்பளவில் கட்டப்பட்டது. புதிய கட்டடத்தில் மாநாட்டு அரங்கம் போன்றவை இடம்பெற்றுள்ளன. இந்த நூலகம் வகுப்பு வாரியத்தின் கீழ் அல்லாமல் சங்கச் சட்டத்தின் கீழ் ஒரு தன்னாட்சி அமைப்பாக செயல்படுகிறது.

மேற்கோள்கள்
-----------

1. ↑  "Muhammadan Public Library" (in பிரிட்டிஷ் ஆங்கிலம்). `{{cite magazine}}`: Cite magazine requires `|magazine=` (help)
2. ↑  "சென்னையின் அறிவுச் சுரங்கங்கள்!". 2023-08-22. `{{cite magazine}}`: Cite magazine requires `|magazine=` (help)
3. ↑  City, Chennai. "Muhammadan Public Library, Triplicane Chennai". `{{cite magazine}}`: Cite magazine requires `|magazine=` (help)
**குறவஞ்சி** ஒரு தமிழ் பாடல் நாடக (opera) இலக்கிய வடிவமாகும். இது சிற்றிலக்கிய வகைகளில் ஒன்றாகும். 

பாட்டுடைத் தலைவன் உலாவரக் கண்ட தலைவி ஒருத்தி, அத்தலைவன் மீது காதல் கொண்டு அவனை அடையத் தவிக்கும் நிலையில், குறவர் குலத்தைச் சார்ந்த பெண் ஒருத்தி அத்தலைவிக்குக் குறி கூறிப் பரிசில் பெறும் செய்திகளைக் கூறுதலால் *குறவஞ்சி* என்னும் பெயர் பெற்றது. குறவஞ்சி இலக்கியம் பின்னாளில் *குறத்திப்பாட்டு* என்றும் வழங்கலாயிற்று.

குறவஞ்சி பாடல் நாடகங்கள் ஆரம்பத்தில் வசதிபடைத்தோருக்காக ஆடப்பெற்றாலும் அவற்றின் மையபாத்திரங்கள் நாடோடிகள் ஆவார்கள். குறவஞ்சியில் பல விதங்கள் உண்டு. அவற்றுள் "குறத்தி குறி கூறுவதுங் குறவனுடன் பேசி அளவளாவுவதுமாகிய செய்திகள் தலைமைபெறப் பாடும் குறவஞ்சி ஒரு பிரபல விதமாகும். குறிஞ்சி நிலத்துச் செய்திகளைக் குறவஞ்சி வருணிக்கும். சேரிவழக்கு முதலியன இதில் இடம்பெறும்".

திரிகூடராசப்பக் கவிராயர் இயற்றிய குற்றாலக்குறவஞ்சி முதல் குறவஞ்சி நூல் ஆகும். குற்றால நாதனே பாட்டுடைத் தலைவன். அவனைக் காதலிக்கும் வசந்தவல்லி கதைத் தலைவி ஆவாள். இந்நூலை எழுதிய ஆசிரியரை பாராட்டும் வகையில் 'குறவஞ்சிமேடு' என்னும் நிலப்பகுதியை மதுரையை ஆண்ட மன்னன் சொக்கலிங்க நாயக்கர் வழங்கினார். 

  

குறவஞ்சி நாடகங்கள் பற்றி ஆய்வு செய்வோரில் இந்திரா பீட்டர்சன் அவர்கள் குறிப்பிடத்தக்கவர்.

குறவஞ்சிகள்
-----------

* சரபேந்திர பூபாலக் குறவஞ்சி
* அழகர் குறவஞ்சி
* திருக்குற்றாலக் குறவஞ்சி
* செந்தில் குறவஞ்சி
* கும்பேசர் குறவஞ்சி
* விராலிமலைக் குறவஞ்சி
* தியாகேசர் குறவஞ்சி
* பெத்தலகேம் குறவஞ்சி

### ஈழத்துக் குறவஞ்சிகள்

* *திருக்கோணேசர் மலைக் குறவஞ்சி*
* *நகுமலைக் குறவஞ்சி*
* *நல்லைக் குறவஞ்சி*
* *நல்லைநகர்க் குறவஞ்சி*
* *வண்ணைக் குறவஞ்சி*
* *வண்ணை வைத்தியலிங்கக் குறவஞ்சி*

குறிப்புகள்
-----------

1. ↑  "ஈழத்துத் தமிழ்க் கவிதைக் களஞ்சியம் - நூலகம் திட்டம்" இம் மூலத்தில் இருந்து 2006-05-10 அன்று. பரணிடப்பட்டது.. .
மூக்கு வழியாக பிராணவாயுவை குழாய் மூலம் செலுத்தும் முறை
ஆம்புலன்ஸ் வாகனத்தில் பிராணவாயு கலன்

  

**பிராணவாயு சிகிச்சை** அல்லது **உயிர்வளி மருத்துவ முறை** (**Oxygen therapy**), மூச்சுத் திணறல் பாதிப்பு உள்ள நோயாளிகளுக்கு, மருத்துவமனையில் பிராணவாயுவை மூக்கு வழியாக நுரையீரலுக்கு நேரடியாக செலுத்தும் முறை ஆகும். இதனால் இரத்தத்தில் உள்ள சிவப்பணுக்கள் உடலில் உள்ள எல்லா திசுக்களுக்கும் போதிய பிராணவாயுவை எடுத்துச் செல்ல உதவுகிறது. இது மருத்துவ சிகிச்சையில் ஒரு பகுதியாகும். 
மேலும் இரத்தத்தில் பிராணவாயுவின் அளவு குறைவாக உள்ளவர்களுக்கும், நச்சு வாயுக்களை சுவாசித்ததால் ஏற்படும் மூச்சுத் திணறல் உள்ளவர்களுக்கும், கொத்துத் தலைவலிஉள்ளவர்களுக்கும் மற்றும் உள்ளிழுக்கும் மயக்க மருந்து கொடுக்கப்படும் போது நுரையீரலில் போதுமான பிராணவாயுவை பராமரிக்க பிராணவாயு சிகிச்சை வழங்கப்படுகிறது.

நீண்டகாலம் நுரையீரல் நோயால் பாதிக்கப்பட்டவர்களுக்கு க்ருதியில் குறைந்த அளவிலே பிராணவாயு இருக்கும். அவ்வாறு உள்ளவர்களுக்கு பிராணவாயு சிகிச்சை பயனுள்ளதாக இருக்கும். இரத்தத்தில் உள்ள சிவப்பணுக்கள் உடலில் உள்ள எல்லா திசுக்களுக்கும் போதிய பிராணவாயுவை எடுத்துச் செல்ல உயிர்வளி சிகிச்சை உதவுகின்றன. நோயாளிகளின் மூக்கு வழியாக நைலான் குழாய் அல்லது முகமூடி குழாய் வழியாகவும் பிராணவாயு செலுத்தப்பட்டு சிகிச்சை வழங்கப்படுகிறது.மேலும் கொரானா வைரசால் பாதிக்கப்பட்டவர்களில் சிலருக்கு நுரையீரல் அழற்சி ஏற்படுவதால், மூச்சுத் திணறல் ஏற்படும் போது பிராணவாயு சிகிச்சை வழங்கப்படுகிறது.

நாசிக் தொடருந்து நிலையத்தில் தூய்மையான பிராணவாயுவை சுவாசிப்பதற்கு கட்டணத்துடன் கூடிய பிராணவாயு அலகுகளை நிறுவியுள்ளனர்.காற்று மாசு மிக்க தில்லி, பெங்களூரு மற்றும் சென்னை போன்ற பெருநகரங்களில் தூய பிராணவாயுவை சுவாசிப்பதற்கு கட்டணத்துடன் கூடிய அலகுகள் உள்ளது.

மேற்கோள்கள்
-----------

1. 1 2   *British national formulary : BNF 69* (69 ). British Medical Association. 2015. பக். 217–218, 302. பன்னாட்டுத் தரப்புத்தக எண்:9780857111562. .
2. ↑  கிளஸ்டர் தலைவலி
3. ↑   *WHO Model Formulary 2008*. World Health Organization. 2009. பக். 20. பன்னாட்டுத் தரப்புத்தக எண்:9789241547659. .
4. ↑   (in en) *Disease Control Priorities in Developing Countries*. World Bank Publications. 2006. பக். 689. பன்னாட்டுத் தரப்புத்தக எண்:9780821361801. .
5. ↑  Macintosh, Michael; Moore, Tracey (1999) (in en). *Caring for the Seriously Ill Patient 2E* (2 ). CRC Press. பக். 57. பன்னாட்டுத் தரப்புத்தக எண்:9780340705827. .
6. ↑  Dart, Richard C. (2004) (in en). *Medical Toxicology*. Lippincott Williams & Wilkins. பக். 217–219. பன்னாட்டுத் தரப்புத்தக எண்:9780781728454. .
7. ↑  Indian Railways develops unique oxygen parlour to reduce pollution, provide clean air at station
8. ↑  At Delhi’s first oxygen bar, breathe in ‘pure air’ for Rs 300

வெளி இணைப்புகள்
---------------

* ஆக்சிஜன் எப்படி உற்பத்தியாகிறது, விலை என்ன? கொரோனா நோயாளிகளுக்கு ஏன் ஆக்சிஜன் தேவை?
**முதும்பை வீரராகவாச்சாரியர்** (*M. Veeraraghavachariar*) (1857-1906) ஓர் இந்திய பத்திரிகையாளரும், சுதந்திர போராட்ட வீரரும், முந்தைய சென்னை மாகாணத்தில் ஆசிரியரும் ஆவார். தி இந்து செய்தித்தாளின் நிறுவனர்களில் ஒருவரான இவர் 1878 முதல் 1905 வரை அதன் நிர்வாக இயக்குநராக பணியாற்றினார்.

ஆரம்ப கால வாழ்க்கை
------------------

வீரராகவாச்சாரியார், செங்கல்பட்டுக்கு அருகிலுள்ள வடக்கப்பட்டு என்ற கிராமத்தில் ஒரு வைணவ ஐயங்கார் குடும்பத்தில் பிறந்தார். சென்னையில் பள்ளிப்படிப்பை முடித்து பட்டம் பெற்றார். பின்னர், பச்சையப்பன் கல்லூரியில் விரிவுரையாளராகப் பணியாற்றினார். இந்த சமயத்தில், இவர் சக ஆசிரியரான ஜி. சுப்பிரமணிய ஐயருடன் நெருங்கிய நட்பு கொண்டார்.

தி இந்து நிறுவனம்
-----------------

1878ஆம் ஆண்டில், 21 வயதான வீரரகவாச்சாரியாரும் இவரது நான்கு நண்பர்களான ஜி. சுப்பிரமணிய ஐயர், டி. டி. ரங்காச்சாரியார், பி. வி. ரங்காச்சாரியார், டி. கேசவராவ் பந்துலு, நயாபதி சுப்பா ராவ் பந்துலு ஆகியோர் சேர்ந்து பின்னர் வரலாற்றுச் சிறப்புமிக்க "தி டிரிப்ளிகேன் சிக்ஸ்" என்ற ஆங்கில மொழி செய்தித்தாளை நிறுவினார். வீரராகவாச்சாரியார், சுப்பிரமணிய ஐயர் இருவரும் கல்லூரியில் விரிவுரையாளர்களாக இருந்தனர், மீதமுள்ள அனைவரும் மாணவர்கள் ஆவர்.

தி இந்து
--------

இது நிறுவப்பட்ட உடனேயே, நிறுவனத்தில் பணிபுரிந்தவர்களில் பெரும்பாலானாவர்கள் வழக்கறிஞர்களாகப் பழகுவதற்காக பிரிந்தனர். பத்திரிக்கையின் தலைமை ஆசிரியர் சுப்பிரமணிய ஐயரும், நிர்வாக இயக்குனர் வீரராகவாச்சாரியரும் மட்டுமே எஞ்சியிருந்தனர். சுப்பிரமணிய ஐயர் தைரியமான நிலைப்பாட்டை எடுத்து பிரித்தானியர்களையும் இந்து மரபுவழியையும் கேள்வி எழுப்பினார். வீரராகவாச்சாரியர், மாறாக, ஒரு மிதமான கொள்கையை கடைபிடித்து சுப்பிரமணிய ஐயரின் போர்க்குணமிக்க கருத்துக்களை எதிர்த்தார். சித்தாந்தங்களின் வேறுபாடு இருவருக்கும் இடையே விரிசலை ஏற்படுத்தியது. தி இந்து பத்திரிகையின் சில தலையங்கங்களில் ஐயரின் நண்பர் எர்ட்லி நார்டன் மீது வீரராகவாச்சாரியர் கடுமையாக விமர்சனத்தை வைத்தபோது இந்த பிளவு மேலும் அதிகரித்தது. இந்து சமுதாயத்தைப் பற்றிய சுப்பிரமணிய ஐயரின் புரட்சிகர கருத்துக்கள் செய்தித்தாளுக்கு தீங்கு விளைவிப்பதாக இருந்தன. விரைவில், அது அதன் உரிமையாளர்களை கடுமையான நிதி நெருக்கடியில் தள்ளத் தொடங்கியது.

1898 ஆம் ஆண்டில், ஜி. சுப்பிரமணிய ஐயர் தி இந்துவை விட்டு வெளியேறி, சுதேசமித்ரனின் நிர்வாகத்தை எடுத்துக் கொண்டார். தனியாக, வீரராகவாச்சாரியர் கோ. கருணாகர மேனனை தலைமை ஆசிரியராக நியமித்து 1901இல் செய்தித்தாளை ஒரு கூட்டு-பங்கு நிறுவனமாக மாற்ற முயன்றார். பெரும் கடனிலிருந்து செய்தித்தாளை மீட்கும் திட்டம் தோல்வியடைந்தது. நெருக்கடியை எதிர்கொண்ட வீரராகவாச்சாரியர் 1904-05 இல் செய்தித்தாளை விற்றார். இந்தப் பத்திரிக்கையை எஸ். கஸ்தூரி ரங்க ஐயங்கார் ஏப்ரல் 1905இல் வாங்கினார்.

இறப்பு
------

வீரராகவாச்சாரியர் 1906இல் தனது 47 வயதில் இறந்தார்.

இதையும் காண்க
-------------

* எ. இரங்கசுவாமி ஐயங்கார்
* சௌ. பார்த்தசாரதி
* கஸ்தூரி பாலாஜி
* கோ. நரசிம்மன்
* கோபாலன் கஸ்தூரி
* க. கோபாலன்
* எஸ். கஸ்தூரி ரங்க ஐயங்கார்
* சீ. இரங்கசுவாமி ஐயங்கார்
* சீ. இரங்கராஜன்
* கஸ்தூரி சீனிவாசன்

மேற்கோள்கள்
-----------

1. 1 2  Muthiah, Pg 94
2. ↑  Muthiah, Pg 95

குறிப்புகள்
-----------

* S. Muthiah (2004). *Madras Rediscovered*. East West Books (Madras) Pvt Ltd. பன்னாட்டுத் தரப்புத்தக எண்:81-88661-24-4.
***கோபல்ல கிராமம்*** என்பது கி. ராஜநாராயணன் எழுதிய தமிழ் புதினமாகும். இதன் தொடர்ச்சியாக, *கோபல்லபுரத்து மக்கள்* 1989 இல் வெளியானது.

கதை
---

பருந்துப் பார்வை
----------------

இந்தியாவின் இன்றைய ஆந்திரப் பிரதேசத்தில் உள்ள ஒரு சிறிய கிராமத்தில் உள்ள ஒரு பெரிய குடும்பத்தினர், தெற்கே பயணித்து, இறுதியில் தமிழ்நாட்டின் கோவில்பட்டிக்கு அருகே ஒரு இடத்தைக் கண்டறிந்து குறியேறுவது பற்றி கோபல்ல கிராமம் விவரிக்கிகிறது. இந்த புதினத்தில் ஆந்திரத்தில் மொகலாய மன்னர்களின் காலக்கட்டம், இந்தியாவின் தென் பகுதியில் உள்ள பிற இராச்சியங்களின் மாற்றங்கள், இந்தியாவின் மீதான பிரித்தானியர் படையெடுப்பு மேலும் இந்தியாவின் விடுதலைப் போராட்டத்தின் ஒரு பகுதி ஆகியவை அடங்கியுள்ளன. கி. ராஜநாராயணன் தென்னிந்தியாவின் வாய்மொழி மரபுகளில் புலம்பெயர்தல் பற்றிய கதைகளின் தொகுப்பாக இதில் குறிப்பிட்டுள்ளார். கதையின் ஊடாக, தென்னிந்தியாவில் நவீன உள்கட்டமைப்பு உருவாவதை புதினம் காட்டுகிறது. ஆங்கிலேயர் ஆட்சியை இந்திய மக்கள் எப்படி ஏற்றுக்கொண்டார்கள் என்பதற்கான அரிதான ஆவணப்படுத்தப்பட்ட நிகழ்வுகளையும் இந்த புதினம் காட்டுகிறது.

பாராட்டுக்கள்
-------------

இதன் தொடர்ச்சியான *கோபல்லபுரத்து மக்கள்* 1991 இல் சாகித்ய அகாடமி விருதைப் பெற்றது.  எழுத்தாளரும் இலக்கிய விமர்சகருமான ஜெயமோகன் கோபல்ல கிராமம் மற்றும் அதன் தொடர்ச்சியான கோபல்லபுரத்து மக்கள் பற்றிய விரிவான விமர்சனத்தை எழுதினார். மேலும் புதினங்களில் ஒரு புதிய வகையைத் தொடங்கிய முன்னோடி புதினங்களாக அவற்றைக் கருதுகிறார். 

*கோபல்ல கிராமம்* இரண்டு வெவ்வேறு பதிப்பகங்களால் ஆங்கிலத்தில் மொழிபெயர்க்கப்பட்டுள்ளது. விஷ்ணுபுரம் யு.எஸ்.ஏ மற்றும் எம் விஜயலட்சுமி ஆகிய இருவரும் கோபல்ல கிராமத்தை மொழிபெயர்த்துள்ளனர்.

மேற்கோள்கள்
-----------

1. ↑  "Sahitya Akademy for Gopallapurathu Makkal". .
2. ↑  "Gopallapurathu Makkal".
3. ↑  "Sahitya Akademy for Gopallapurathu Makkal". .
4. ↑  "Literary critique on Gopalla Gramam". .
***மேக்ரோமியா இராடா*** (*Macromia irata*) என்பது *மேக்ரோமிடே* குடும்பத்தில் உள்ள தட்டாரப்பூச்சி சிற்றினமாகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.

விளக்கம்
--------

*மே. இராடா* மரகத-பச்சை நிற கண்கள் கொண்ட நடுத்தர அளவிலான தட்டாரப்பூச்சி ஆகும். இதன் மார்பு முதுகு அடர் பச்சை உலோக நிறத்திலும், பக்கவாட்டுப் பகுதி அடர் சிவப்பு-பழுப்பு நிறமாகவும், எலுமிச்சை-மஞ்சளால் குறிகளுடன் காணப்படும். கருப்பு வயிற்றுப்பகுதியானது எலுமிச்சை மஞ்சளால் குறிகளுடன் காணப்படும். உடலின் இரண்டாவது கண்டத்தின் மையத்தில் ஓரீணை வைர வடிவ புள்ளிகள் முத்துக்குப்பகுதியில் கண்டத்தினை இரண்டாகப் பிரித்துக் காட்டுகின்றன. இந்தப் பிரிவின் வயிற்றுப் பகுதி ஓரங்கள் அடிவாரத்தில் பரந்த மஞ்சள் நிறத்திலிருக்கும். மூன்றாவது கண்டத்தில் ஓரீணை முக்கோணப் புள்ளிகள் முதுகுபுற மையத்தில் காணப்படும். கண்டங்கள் 4 முதல் 6 வரை, ஓரிணை புள்ளிகள் நடு முதுகில் உள்ளன. ஏழாவது கண்டத்தின் அடித்தளத்தில் மூன்றில் ஒரு பங்கிலிருந்து பாதி வரை மஞ்சள் நிறத்திலானது. கண்டம் 8 குறுகிய அடித்தள வளையத்தைக் கொண்டுள்ளது. கண்டங்கள் 9 மற்றும் 10-இல் எவ்வித குறியீடுகளும் இல்லை. குத இணைப்புகள் கருப்பு நிறத்திலானது.

வாழிடம்
-------

இது பொதுவாக நீரோடைகளுக்கு அருகில் வனச் சாலைகளில் காணப்படும்.

இது மற்ற *மேக்ரோமியா* சிற்றினங்களிலிருந்து கண்டம் இரண்டில் காணப்படும் இரட்டை வைர வடிவ சேணம் மூலம் வேறுபடுகிறது.

மேலும் பார்க்கவும்
------------------

* இந்தியாவின் ஓடோனேட்டுகளின் பட்டியல்
* கேரளாவின் ஓடோனாட்டாவின் பட்டியல்

மேற்கோள்கள்
-----------

1. Frederic Charles Fraser (1924). *A Survey of the Odonate (Dragonfly) Fauna of Western India and Descriptions of Thirty New Species*. பக். 454-455. .
2. Frederic Charles Fraser (1936). *The Fauna of British India, including Ceylon and Burma, Odonata Vol. III*. Red Lion Court, Fleet Street, London: Taylor and Francis. பக். 190-191. .
3. Subramanian, K.A. (2011). "*Macromia irata*". *IUCN Red List of Threatened Species* **2011**: e.T175191A7119851. .
4. K.A. Subramanian; K.G. Emiliyamma; R. Babu; C. Radhakrishnan; S.S. Talmale (2018). *Atlas of Odonata (Insecta) of the Western Ghats, India*. Zoological Survey of India. பக். 296. பன்னாட்டுத் தரப்புத்தக எண்:9788181714954.
5. வார்ப்புரு:World Odonata List

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q608990
* BioLib: 228755
* EoL: 253612
* GBIF: 1429928
* iNaturalist: 105036
* IRMNG: 10347963
* IUCN: 175191

 |
கர்நாடக இசை கலைஞர் ராதா ஜெயலட்சுமி
**ராதா ஜெயலட்சுமி** எனப் பிரபலமாக அழைக்கப்படும் **ராதா** மற்றும் **ஜெயலட்சுமி** (இறப்பு: மே 26, 2014) இரட்டையர் இந்திய கருநாடக இசைப் பாடகர்களும் திரைப்படப் பின்னணிப் பாடகிகளும், இசை ஆசிரியைகளும் ஆவர். இவ்விரட்டையர்களில் ஜெயலட்சுமியே பெரும்பாலும் பின்னணிக் குரல் கொடுப்பவர். ஆனாலும் திரையுலகில் இவர் ராதா ஜெயலட்சுமி என்றே அழைக்கப்பட்டார். ராதா இவரது உடன்பிறவா சகோதரி ஆவார். 1950களில் இருந்து இவர்கள் மேடைக் கச்சேரிகளில் இணைந்தே பாடுவார்கள்.

வாழ்க்கைக் குறிப்பு
-------------------

ராதா, ஜெயலட்சுமி ஆகியோர் ஜி. என். பாலசுப்பிரமணியத்தின் பள்ளியில் கருநாடக இசை பயின்றார்கள். 1940கள் முதல் ஜெயலட்சுமி தமிழ், மலையாளம், தெலுங்கு, கன்னட மொழிகளில் பின்னணிப் பாடல்களைப் பாடி வந்தார். 50களில் கே. வி. மகாதேவன், ஜி. ராமநாதன், சுந்தரம் பாலச்சந்தர், போன்ற பல பிரபலமான இசையமைப்பாளர்களின் பாடல்களுக்கு பின்னணிக் குரல் கொடுத்தார்.

குன்னக்குடி வைத்தியநாதனின் இசையில் தெய்வம் திரைப்படத்தில் "திருச்செந்தூரில் போர் புரிந்து" என்ற பாடலை ராதா பாடியிருந்தார். இதுவே இவர் பாடிய ஒரேயொரு திரையிசைப் பாடல் எனக் கருதப்படுகிறது.

இவர்களிடம் கருநாடக இசை பயின்றவர்களில் பிரியா சகோதரிகள் குறிப்பிடத்தக்கவர்கள்.

விருதுகள்
---------

* சங்கீத நாடக அகாதமி விருது, 1981. வழங்கியது: சங்கீத நாடக அகாதமி

இறப்பு
------

ராதா ஜெயலட்சுமி இரட்டையர்களில் ஜெயலட்சுமி 2014 மே 26 இல் தனது 82வது அகவையில் சென்னையில் காலமானார்.

மேற்கோள்கள்
-----------

1. ↑  "Sisters in song". தி இந்து. January 30, 2010. .
2. ↑  "GNB, the good friend". The Hindu. May 23, 2003 இம் மூலத்தில் இருந்து ஜூன் 6, 2011 அன்று. பரணிடப்பட்டது.. .
3. ↑  "We owe it to Radha-Jayalakshmi". The Hindu. Apr 4, 2008 இம் மூலத்தில் இருந்து 9 ஏப்ரல் 2008 அன்று. பரணிடப்பட்டது... பார்த்த நாள்: 18 May 2010.
4. ↑  "Akademi Awardee". சங்கீத நாடக அகாதமி. 23 டிசம்பர் 2018 இம் மூலத்தில் இருந்து 2018-03-16 அன்று. பரணிடப்பட்டது... பார்த்த நாள்: 23 டிசம்பர் 2018.
5. ↑  "Carnatic singer dead in Chennai". The Hindu. May 28, 2014.. பார்த்த நாள்: 15 June 2014.
6. ↑  "Vidushi Jayalakshmi is no more" இம் மூலத்தில் இருந்து 2016-03-04 அன்று. பரணிடப்பட்டது.. .

வெளி இணைப்புகள்
---------------

* Radha Jayalakshmi at last.fm
* Radha Jayalakshmi songs பரணிடப்பட்டது 2012-03-07 at the வந்தவழி இயந்திரம்
**அலினா கெலோ செகோபியே** (*Alinah Kelo Segobye*) சமூக மேம்பாட்டு ஆர்வலர் மற்றும் தொல்பொருள் ஆராய்ச்சியாளர் ஆவார். சமூக மேம்பாடு மற்றும் எச்.அய்.வி/எய்ட்சு மற்றும் ஆப்பிரிக்கா மற்றும் ஆப்பிரிக்க தொல்லியல் துறையில் கடந்த காலத்தைப் படிப்பதன் எதிர்காலம் ஆகியவற்றில் நிபுணத்துவம் பெற்றவர் ஆவார். இவர் நமீபியா அறிவியல் மற்றும் தொழில்நுட்ப பல்கலைக்கழகத்தில் மனித அறிவியல் தலைமை மற்றும் ஆப்பிரிக்க அறிவியல் அகாடமியின் தேர்ந்தெடுக்கப்பட்ட கூட்டாளி ஆவார்.

கல்வி
-----

செகோபி போட்சுவானா பல்கலைக்கழகத்தில் தனது இளங்கலை மற்றும் முதுகலை படிப்பை முடித்தார். மேலும் கேம்பிரிச்சுப் பல்கலைக்கழகத்தில் தொல்லியல் துறையில் முனைவர் பட்டம் 1994 ஆம் ஆண்டில் பெற்றார்.

தொழில்
------

செகோபி தென்னாப்பிரிக்காவின் மனித அறிவியல் ஆராய்ச்சி கவுன்சிலில் துணை நிர்வாக இயக்குநராக பணியாற்றினார். நமீபியா அறிவியல் மற்றும் தொழில்நுட்ப பல்கலைக்கழகத்தில் மனித அறிவியல் தலைமை பேராசிரியராக தனது தற்போதைய பாத்திரத்தில் நுழைவதற்கு முன்பு இவர் போட்சுவானா பல்கலைக்கழகத்தில் பணியாற்றினார்.  இவர் 2005 ஆம் ஆண்டு முதல் 2010 ஆம் ஆண்டு வரை பான் ஆப்பிரிக்க தொல்பொருள் சங்கத்தின் தலைவராக இருந்தார்.

அங்கீகாரம்
----------

செகோபியே ஆப்பிரிக்க அறிவியல் அகாடமியின் (2018 ஆம் ஆண்டு) தேர்ந்தெடுக்கப்பட்ட உறுப்பினராகவும்,  தென்னாப்பிரிக்கா பல்கலைக்கழகத்தின் தாபோ எம்பெக்கி ஆப்பிரிக்க தலைமைத்துவ நிறுவனத்தில் கெளரவப் பேராசிரியராகவும் உள்ளார். இவர் ஆப்பிரிக்க விரிவான எச்.ஐ.வி/எய்ட்சு கூட்டுக் குழுவில் பணியாற்றுகிறார்.

இவர் 2013 ஆம் ஆண்டு இரண்டாவது யுனெசுகோ எதிர்கால மன்ற ஆப்பிரிக்காவில் உரையாற்ற அழைக்கப்பட்டார். 

இவர் பிராட்போர்ட் ரோட்டரி அமைதி மையத்தில் (2016 ஆம் ஆண்டு) வருகை தரும் அறிஞராக இருந்தார்.

மேற்கோள்கள்
-----------

1. 1 2  "UNESCO Future Forum Africa #2: Decolonizing African Futures: Exploring and Realigning Alternative Systems". 6 December 2013. .
2. ↑  Townsend, Leonie. "Prof Alinah Kelo Segobye" (in en-gb). .
3. ↑  "Alinah Segobye | Faculty of Human Sciences" (in en). .
4. ↑  "Congresses and Presidents – PanAfrican Archaeological Association". .
5. 1 2  "Segobye Alinah Kelo | The AAS". .
6. ↑  "Alinah Kelo Segobye" (in en). 25 May 2015. .
7. ↑  "Welcome to ACHAP". .
**ஆற்றுத் திருவிழா** தமிழ்நாட்டில் கடலூர் மாவட்டத்திலும் விழுப்புரம் மாவட்டத்திலும்  கள்ளக்குறிச்சி மாவட்டத்திலும் கொண்டாடப்படுகின்ற திருவிழாவாகும்.

நிகழ்விடம்
----------

இவ்விழா தை மாதத்தின் ஐந்தாம் நாள் தென்பெண்ணை ஆற்றில் நடைபெறுகிறது.

விழா நிகழ்வு
------------

கடலூர் மற்றும் அருகிலுள்ள பகுதிகளான கடலூர் மஞ்சக்குப்பம், புதுப்பாளையம், தாழங்குடா, குண்டுஉப்பலவாடி, ஆனைக்குப்பம், திருப்பாதிரிப்புலியூர், நானமேடு, உச்சிமேடு, கடலூர் துறைமுகம், வண்டிப்பாளையம், புருகீஸ்பேட்டை, தேவனாம்பட்டி,பணப்பாக்கம், கண்ரக்கோட்டை, பாகூர், சோரியாகுப்பம், புதுச்சேரி கன்னியகோயில்ஆகிய இடங்களில் உள்ள முத்துமாரியம்மன், முருகன், விநாயகர், பராசக்தி கோயில்களைச் சேர்ந்த அலங்கரிக்கப்பட்ட உற்சவர் சிலைகள் ஊர்வலமாக எடுத்துவரப்பட்டு கொண்டாடப்படுகிறது.

பிற இடங்கள்
-----------

* பண்ருட்டியில் கெடிலம் ஆற்றங்கரை
* பண்ருட்டி அடுத்துள்ள கண்டரக்கோட்டை பெண்ணியாற்றின் கரை

மேற்கோள்கள்
-----------

1. 1 2 3  ஆற்றுத் திருவிழா கோலாகலம், உற்சவர்கள் தீர்த்தவாரி, தினமணி, 20 சனவரி 2019
2. ↑  கடலுார் மாவட்டத்தில் ஆற்றுத் திருவிழா கோலாகலம், தினமலர், 20 சனவரி 2019
[*தொடர்பிழந்த இணைப்பு*]

வெளியிணைப்புகள்
---------------

* விழுப்புரம் மாவட்டத்தில் ஆற்றுத்திருவிழா, தந்தி டிவி, 19 சனவரி 2018
* விழுப்புரம், கடலூர் மாவட்டங்களில் ஆற்றுத் திருவிழாவையொட்டி தென்பெண்ணை ஆற்றில் வெகுவிமரிசையாக நடைபெற்ற தீர்த்தவாரி நிகழ்ச்சி : ஆயிரக்கணக்கானோர் தரிசனம் செய்தனர், ஜெயா டிவி, 19 சனவரி 2017
**கனகாம்பரம்** (ஒலிப்புⓘ) (அறிவியற் பெயர் *Crossandra infundibuliformis*) தென்னிந்தியா மற்றும் இலங்கையை தாயகமாகக் கொண்ட அகாந்தேசியே குடும்பத்தில் உள்ள ஒரு வகை பூக்கும் தாவரமாகும். இது பெரும்பாலும் தென்னிந்தியா சார்ந்த ஆந்திரா, தமிழ்நாடு, கேரளா மாநிலங்களில் காணப்படுகிறது. இவை குறுஞ்செடி வகையைச் சார்ந்தது. இதை வீடுகளில் அழகுக்காகவும், வணிகத்திற்காகவும் வளர்க்கிறார்கள். இம்மலர்த்தாவரம் தென்னிந்தியா, இலங்கை மற்றும் மலேசியா ஆகிய நாடுகளில் காணப்படுகிறது. இதன் சிறப்பம்சமாக அதன் மலர்கள் காவி, இளஞ்சிவப்பு, மஞ்சள் போன்று கண்ணைக்கவரும் வண்ணங்களில் காட்சித் தருவதேயாகும். இவை ஆண்டுத்தோறும் எக்காலமும் குறிப்பிட்டு வகையராமல் என்றும் பூக்கும் தாவரமாகும். இதை பெண்டுகள் தலையிற் சூடிக்கொள்ளவும், மாலைகளில் பிற மலர்களுடன் சேர்த்துப் பிண்ணவும், வழிபாட்டின் போது பயன்படுத்தியும், பிற அலங்காரப் பொருட்களிலும் பயன்படுத்தி வருகிறார்கள். 

குளிர் காலத்தில் வாடியும் வதங்கியும் காணப்படுகின்ற வெப்பச் சூழ்நிலைக்கு ஏற்றத் தாவரமாகும். இதை தொட்டிகளில் வளர்க்கும் பழக்கமும் காணப்படுகிறது. இதன் மலர் 3-4 சமச்சீரற்ற இதழ்களைக் கொண்டுக் காணப்படுகிறது. இவைப் புதர்போல் மண்டி கொத்துக்கொத்தாய் பூத்துக் குலுங்கும் தன்மையது.

இவை பெரிதும் அறியப்பட்டது அதுக் கொணரும் மலர்களால் தான். இவை குறுஞ்செடி வகையைச் சார்ந்தது. இதை வீடுகளில் அழகுக்காகவும், வணிகத்திற்காகவும் வளர்க்கிறார்கள். இம்மலர்த்தாவரம் தென்னிந்தியா, இலங்கை மற்றும் மலேசியா ஆகிய நாடுகளில் காணப்படுகிறது. இதன் சிறப்பம்சமாக அதன் மலர்கள் காவி, இளஞ்சிவப்பு, மஞ்சள் போன்று கண்ணைக்கவரும் வண்ணங்களில் காட்சித் தருவதேயாகும். இவை ஆண்டுத்தோறும் எக்காலமும் குறிப்பிட்டு வகையராமல் என்றும் பூக்கும் தாவரமாகும். இதை பெண்டுகள் தலையிற் சூடிக்கொள்ளவும், மாலைகளில் பிற மலர்களுடன் சேர்த்துப் பிண்ணவும், வழிபாட்டின் போது பயன்படுத்தியும், பிற அலங்காரப் பொருட்களிலும் பயன்படுத்தி வருகிறார்கள்.

குளிர் காலத்தில் வாடியும் வதங்கியும் காணப்படுகின்ற வெப்பச் சூழ்நிலைக்கு ஏற்றத் தாவரமாகும். இதை தொட்டிகளில் வளர்க்கும் பழக்கமும் காணப்படுகிறது. இதன் மலர் 3-4 சமச்சீரற்ற இதழ்களைக் கொண்டுக் காணப்படுகிறது. இவைப் புதருப்போல் மண்டி கொத்துக்கொத்தாய் பூத்துக் குலுங்கும் தன்மையது.

இவற்றின் விதைகள் முதிர்ந்த நிலையில் வெடித்துச் சிதறி செடியிலிருந்துக் கீழே விழுகிறது. இது இவ்வாறு பல இடங்களுக்கும் பரவுகிறது.

Flower of Crossandra infundibuliformis at Kannur, Kerala

மேற்கோள்
--------

விக்கிமீடியா பொதுவகத்தில்,  
 ***Crossandra infundibuliformis***   
என்பதில் ஊடகங்கள் உள்ளன. 


1. ↑
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2011-10-26 அன்று. பரணிடப்பட்டது.. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Alstroemerieae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பொமரியா கோனியோகலோன்*** என்பது அல்ஸ்ட்ரோமெரியாசியே குடும்பத்தில் உள்ள ஒரு வகை பூக்கும் தாவரமாகும். பெரு மற்றும் ஈக்வடார் நாட்டை உறைவிடமாகக் கொண்டுள்ள இத்தாவரம், அங்குள்ள பிச்சிஞ்சா மாகாணத்தில் மூன்று முறை மட்டுமே பதிவு செய்யப்பட்டுள்ளது. மலைக் காடுகளின் வாழ்விடத்திலிருந்து இதனை அறியலாம்.

மேற்கோள்கள்
-----------

1. 1 2  Mogollón, H.; Pitman, N. (2003). "*Bomarea goniocaulon*". *IUCN Red List of Threatened Species* **2003**: e.T42791A10749078. doi:10.2305/IUCN.UK.2003.RLTS.T42791A10749078.en.. பார்த்த நாள்: 15 November 2021.
2. ↑  Kew World Checklist of Selected Plant Families
பதினாறாம் நூற்றாண்டு உருசிய வரலாற்று நூலில் இந்த நிலைப்பாடு
**உக்ரா ஆற்றில் பெரிய நிலைப்பாடு** என்பது பெரிய நாடோடிக் கூட்டத்தின் அகமத் கானின் படைகள் மற்றும் மஸ்கோவியின் பெரிய இளவரசரான மூன்றாம் இவானின் படைகளுக்கும் இடையில் உக்ரா ஆற்றின் கரையில் 1480 ஆம் ஆண்டு ஏற்பட்ட ஒரு நிலைப்பாடு ஆகும். தாதர்கள் சண்டையிடாமல் திரும்பிச் சென்றதன் காரணமாக இது முடிவுக்கு வந்தது. உருசிய வரலாற்றில் மாஸ்கோ மீதான தாதர்/மங்கோலிய ஆட்சியின் முடிவாக இது பார்க்கப்படுகிறது.

முடிவு
------

ஜனவரி 6 1481 ஆம் ஆண்டு சிபிர் கானரசின் ஓர் இளவரசனான இபக் கான் தலைமையிலான நோகை படையினருடன் ஏற்பட்ட மோதலில் அகமத் கான் கொல்லப்பட்டார். 1502 ஆம் ஆண்டு ஓர் அமைப்பாக இருந்த பெரிய நாடோடிக் கூட்டத்தை கிரிமியா அழித்தது. உருசியா மற்றும் கிரிமியாவுக்கு இடையில் இருந்த நாடு விலக்கப்பட்டது. இதன் காரணமாக தொடர்ச்சியான உருசிய-கிரிமிய போர்கள் 1784 ஆம் ஆண்டு வரை நடைபெற்றன.

உருசியாவின் தேசிய வரலாற்றில் உக்ரா நிலைப்பாடானது உருசியா மீதான தாதர் நுகத்தடியின் முடிவாக கருதப்படுகிறது. நவீன வரலாற்று ஆசிரியர்கள் இந்நிகழ்வின் முக்கியத்துவத்தை சந்தேகிக்கின்றனர். உருசியாவின் படிப்படியான விரிவாக்கம் மற்றும் மங்கோலியப் பேரரசின் படிப்படியான வீழ்ச்சியில் ஒரு முக்கியமான பகுதியாக இந்நிகழ்வை காண்கின்றனர்.

உருசிய-கிரிமிய கூட்டணியின் மிக முக்கியமான முடிவானது லித்துவேனியா மீதான இதன் தாக்கம் ஆகும். 1480-1515 ஆகிய காலகட்டத்தில் மஸ்கோவி (உருசியா) அதன் தொட்டிலான ஓகா-வோல்கா பகுதியிலிருந்து மேற்கே ஸ்மோலென்ஸ்க், தென்மேற்கே உக்ரா மற்றும் நோவ்கோரோட் ஹலோ-செவெர்ஸ்கி வரை விரிவடைந்தது.

மேலும் காண்க
------------

* குலிகோவோ யுத்தம்

ஆதாரங்கள் மற்றும் அடிக்குறிப்புகள்
----------------------------------

* Nesin, M.K. On the Reasons for the Withdrawal of Tatar Troops after the Ugra Standoff, 2015, in Russian:  (avoid further links to milhist.info which is not secure)

1. ↑  Michael Khodarkovsky, *Russia's Steppe Frontier: The Making of a Colonial Empire, 1500–1800* (Indiana University Press, 2002), 80.

மேலும் படிக்க
-------------

* Khodarkovsky, Michael (2002). *Russia's Steppe Frontier: The Making of a Colonial Empire, 1500-1800*. Bloomington: Indiana University Press. பன்னாட்டுத் தரப்புத்தக எண்:0-253-33989-8. .
* Martin, Janet (1995). *Medieval Russia: 980-1584*. New York: Cambridge University Press. பன்னாட்டுத் தரப்புத்தக எண்:0-521-36276-8.
**குலாம் ரசூல் கர்** (Ghulam Rasool Kar) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு சூன் மாதம் 19 ஆம் தேதியன்று இவர் பிறந்தார். சம்மு மற்றும் காசுமீர் மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார்.

தொழில்
------

**குலாம் ரசூல் கர்** 1951 ஆம் ஆண்டில் சம்மு மற்றும் காசுமீர் அரசியலமைப்புச் சபையிலும், 1957 ஆம் ஆண்டில் சம்மு காசுமீர் சட்டப் பேரவையிலும் உறுப்பினரானார். 1965-71 , 1972-1975 ஆம் ஆண்டுகளில் சம்மு காசுமீர் மாநிலத்தில் ஓர் அமைச்சராகப் பணியாற்றினார். 1984 ஆம் ஆண்டில் மாநிலங்களவை உறுப்பினராகப் பரிந்துரைக்கப்பட்டார். 1987 ஆம் ஆண்டு வரை இங்கு பணியாற்றினார். 1996 ஆம் ஆண்டு நாடாளுமன்ற உறுப்பினராகத் தேர்ந்தெடுக்கப்பட்டார். சம்மு காசுமீர் பிரதேச காங்கிரசு கமிட்டியின் மாநில தலைவராக பணியாற்றியுள்ளார். 2015 ஆம் ஆண்டு ஏப்ரல் மாதம் 10 ஆம் தேதியன்று குலாம் ரசூல் கர் தனது 94 ஆவது வயதில் நோயால் பாதிக்கப்பட்டு பிறகு மருத்துவமனையில் இறந்தார்

மேற்கோள்கள்
-----------

1. ↑  "Ghulam Rasool Kar passes away | Only Kashmir - Behind the News". .

ஆதாரங்கள்
---------

* சுருக்கமான பயோடேட்டா
*
**போர்ச்சுகலின் தேடியக் கொடி** ( போர்த்துக்கேய மொழி: *Bandeira de Portugal* ) போர்த்துகீசியக் குடியரசின் தேசியக் கொடியாகும். இது ஒரு இரு வண்ண செவ்வக வடிவிலான கொடியாகும். இது செங்குத்தாக இரு பாகங்களாக அதாவது கம்பத்தின் பக்கம் பச்சையும் பறந்திடும் பாகம் சிவப்பு வண்ணத்திலும் இருக்குமாறு வடிவமைக்கப்பட்டுள்ளது. தேசிய ராணுவப்படையின் முத்திரை நடுவில் பதிக்கப்பட்டுள்ளது. 1910 ஆம் ஆண்டு அக்டோபர் 5 ஆம் தேதி அரசியலமைப்பு முடியாட்சி வீழ்ச்சியடைந்த பின்னர், இதன் விளக்கக்காட்சி 1 திசம்பர் 1910 அன்று செய்யப்பட்டது. இருப்பினும், சூன் 30, 1911இல் தேசியக் கொடியாக அங்கீகரிக்கும் அதிகாரபூர்வ ஆணை வெளியிடப்பட்டது. முதல் போர்த்துகீசிய குடியரசின் இந்த புதிய தேசியக் கொடியானது, கொலம்பனோ போர்டலோ பின்ஹெய்ரோ, ஜோவோ சாகாஸ் மற்றும் ஏபெல் போட்டெல்ஹோ ஆகியோர் அடங்கிய சிறப்புக் குழுவால் தேர்ந்தெடுக்கப்பட்டது.

வடிவமைப்பு
----------

குடியரசுக் கொடியை சட்டப்பூர்வமாக உருவாக்கிய ஆணை , அரசியலமைப்புச் சபையால் அங்கீகரிக்கப்பட்டு அரசு இதழில் சூன் 19,1911இல் எண் 141இல் வெளியிடப்பட்டது. அதிகாரப்பூர்வமாக அரசிதழில் சூன் 30இல் எண்:151இல் வெளியானது.

### கட்டுமானம்

கொடியின் அதிகாரப்பூர்வ பரிமாணங்களைக் கொண்ட கட்டுமானத் தாள். அனைத்து நடவடிக்கைகளும் நீளத்தில் கொடுக்கப்பட்டுள்ளன.
கொடியின் நீளம் அகலத்தின் 1~~+~~1⁄2 மடங்கிற்கு சமமாக உள்ளது, இது 2:3 என்ற விகிதத்தில் உள்ளது.கொடியின் பின்னணி செங்குத்தாக இரண்டு வண்ணங்களாகப் பிரிக்கப்பட்டுள்ளது.

கொடியில் பயன்படுத்தப்பட்டுள்ள வண்ணங்களின் அளவு எந்த சட்ட ஆவணத்திலும் துல்லியமாக குறிப்பிடப்படவில்லை. பரிந்துரைகள் கீழே பட்டியலிடப்பட்டுள்ளன:

| திட்டம் | சிவப்பு | பச்சை | மஞ்சள் | நீலம் | வெள்ளை | கருப்பு |
| --- | --- | --- | --- | --- | --- | --- |
| PMS | 485 CVC | 349 CVC | 803 CVC | 288 CVC | — | கருப்பு 6 CVC |
| RGB | 255-0-0 | 0-102-0 | 255-255-0 | 0-51-153 | 255-255-255 | 0-0-0 |
| #FF0000 | #006600 | #FFFF00 | #003399 | #FFFFFF | #000000 |
| CMYK | 0-100-100-0 | 100-35-100-30 | 0-0-100-0 | 100-100-25-10 | 0-0-0-0 | 0-0-0-100 |

மேற்கோள்கள்
-----------

1. ↑  Portugal, Government. "Decreto que aprova a Bandeira Nacional" (in pt). *Símbolos Nacionais* (Portal do Governo) இம் மூலத்தில் இருந்து 27 August 2012 அன்று. பரணிடப்பட்டது.. .
2. ↑  Sampaio, Jorge. "Bandeira nacional da República Portuguesa — desenho" (in pt). *Símbolos da República* (Presidente da República). .
இந்தியாவின், தமிழ்நாடு மாநிலம், புதுக்கோட்டை மாவட்டம், அன்னவாசல் அருகே, சிறுசுனை கிராமத்தில் பதிமூன்றாம் நூற்றாண்டைச் சேர்ந்த உள்ளூர் நிர்வாகத்திடம் வரி வசூலிக்கும் உரிமை இருந்ததை வெளிப்படுத்தும் கல்வெட்டு உள்ளது .

புரவரி கல்வெட்டு உள்ள சிதைந்த ஆரண்ய விடங்கர் கோவில்
---------------------------------------------------

சிதைந்து போன நிலையிலுள்ள சிறுசுனையூர் ஆரண்ய விடங்கர் சிவன் கோவில் எனும் சிதைந்த கோயிலில் 
கல்வெட்டு கண்டெடுக்கப்பட்டுள்ளது. இவ்விடம் ஊரின் வடக்கு புறமும், உள்ளூர் குளத்தின் தெற்கு புறமும் அமைந்துள்ளது. இதே இடத்தில் கோயில் இருந்ததை உறுதி படுத்தும் விதமாக கோயில் அருகே நான்முக சூலக்கல் கண்டெடுக்கப்பட்டு வழிபாட்டிலுள்ளது. அருகே, கி.பி 1243 ஆம் ஆண்டில் விளக்கு எரிக்க பெரியபிள்ளை மருந்தாழ்வான் என்பவர் பக்கல் கொண்ட இருநூறு காசு கொடுத்த கல்வெட்டும், கோவிலுக்கு அளிக்கப்பட்ட நிலக்கொடையின் நாற்கல நெல் வழங்கிய செய்தியடங்கிய கல்வெட்டும் உள்ளது. 
மேலும் இவ்விடத்தில் சதுர ஆவுடை, பகுதியளவு சிதைந்த நந்தி, மயில்வாகனத்துடன் கூடிய முருகன் சிலை உள்ளிட்டவை கண்டெடுக்கப்பட்டுள்ளது. 
இவை கிராம மக்களால் பாதுகாப்பாக வைக்கப்பட்டுள்ளது. அதே சிதைவுகளிடையேதான் இந்த புரவரி கல்வெட்டும் அடையாளம் காணப்பட்டுள்ளது.

உள்ளூர் நிர்வாகத்திடம் இருந்த புரவரி உரிமை
------------------------------------------

அரசிறை எனப்படும் காணிக்கடன் நீக்கப்பட்ட ஊர்களில் அவ்வூரின் நன்செய் புன்செய் முதலிய நிலங்களின் விளைச்சல் வருவாய்க்கு ஏற்றவாறு உள்ளூர் நிர்வாகத் தணிக்கையின் அடிப்படையில், வசூலிக்கப்படும் வரியே "புரவரி"யாக பெறப்பட்டுள்ளது. இதனை வசூலிக்கும் அதிகாரமும் தணிக்கை செய்யும் அதிகாரமும் பெற்ற அதிகாரி சீகரணத்தார் என அழைக்கப்பட்டுள்ளனர். 
சோழர் ஆட்சியில் இவர்களுக்கு வழங்கப்பட்ட அதிகாரத்தை பிரகடனப்படுத்தி, ஊர் குடிமக்களின் நிர்வாகத்தலைமை இடமாக விளங்கிய கோயிலில் இந்த ஆசிரியம் கல்வெட்டு நடப்பட்டுள்ளது.

கல்வெட்டுச் செய்தி
------------------

மங்கல வரியுடன் "சிறுசுனையூரான விருதராஜ பயங்கர சதுர்வேதி மங்கலம் புரவரி சிகரணத்தார் பரணிடப்பட்டது 2022-08-11 at the வந்தவழி இயந்திரம் ஆசிரியம்" என்பதாகும் , இக்கல்வெட்டிலுள்ள செய்தியின் மூலம் சிறுசுனையூர் என்ற இவ்வூர் விருதராஜ பயங்கரன் என்ற பெயருடன் விளங்கிய முதலாம் குலோத்துங்கனின் பெயரால் அழைக்கப்பட்டிருப்பதும், விருத ராஜ பயங்கர சதுர்வேதி மங்கலம் என்ற பெயருடன் சிறு ஊர்களின் தலைமை இடமாக விளங்கியிருப்பதும், இவ்வூரின் "" "சிகரணத்தார்" என்று அக்காலத்தில் நியமிக்கப்பட்டிருந்த கிராம நிர்வாக அதிகாரியே வசூலித்து கொள்ள உரிமை வழங்கியிருப்பதை ஊர் குடிமக்களுக்கு அறிவிக்கவே இந்த  நடப்பட்டுள்ளது. 
இக்கல்வெட்டின் மூலம் சோழர்கால மன்னராட்சி நிர்வாகத்திலேயே வரி வசூலிக்கும் உரிமையை பரணிடப்பட்டது 2022-08-11 at the வந்தவழி இயந்திரம் உள்ளூர் நிர்வாகத்திடம் வழங்கி அந்தந்த கிராமங்களின் உள்ளூர்த் தேவைகளை பூர்த்தி செய்துகொள்ளும் ஜனநாயக நடைமுறை இருந்துள்ளது.

இதனையும் காண்க
--------------

* பண்டைய இந்தியக் கல்வெட்டுக்கள்

மேற்கோள்கள்
-----------


1. ↑  புரவரியை
2. ↑  ஆசிரியம் கல்வெட்டு
**மகேந்திர குமார் ராய்** (Mahendra Kumar Roy) இந்தியாவைச் சேர்ந்த ஓர் அரசியல்வாதியாவார். 1955 ஆம் ஆண்டு திசம்பர் மாதம் 31 ஆம் தேதியன்று இவர் பிறந்தார். இந்தியாவின் 15 ஆவது மக்களவையில் உறுப்பினராக இருந்தார். இயல்பைகுரி மக்களவைத் தொகுதியில் இருந்து இந்தியப் பொதுவுடைமைக் கட்சியின் சார்பில் போட்டியிட்டு தேர்ந்தெடுக்கப்பட்டார். 

மறைந்த அரேந்திர குமார் ராய் மற்றும் மறைந்த நானிபாலா ராய் ஆகியோரின் மகனாக, இயல்பைகுரி மாவட்டத்தில் உள்ள கோரியாபாரா கிராமத்தில் இவர் பிறந்தார். இளங்கலை மற்றும் இளங்கல்வியியல் பாடங்களில் பட்டம் பெற்றார். முறையே இயல்பைகுரியில் இருந்த கல்லூரி மற்றும் பயிற்சி மையங்களில் இவர் படித்தார். 

கிராம அளவில் அரசியல் நடவடிக்கைகளை தொடங்கினார். 1978-1988 ஆம் ஆண்டில் கிராம பஞ்சாயத்தில் இருந்தார். 1993-1998 ஆம் ஆண்டில் பஞ்சாயத் சமிதி உறுப்பினராகவும், 1998-2003 ஆம் ஆண்டில் இயல்பைகுரி சில்லா பரிசத்தின் உறுப்பினராகவும் இருந்தார்.  2006 ஆம் ஆண்டில் இராச்கஞ்ச் சட்டப்பேரவை தொகுதியில் இருந்து மேற்கு வங்க சட்டசபைக்கு தேர்ந்தெடுக்கப்பட்டார்

மேற்கோள்கள்
-----------

1. ↑  "Mahendra Kumar Roy -Political Profile" இம் மூலத்தில் இருந்து 23 October 2010 அன்று. பரணிடப்பட்டது.. .
2. 1 2  "Detailed Profile: Shri Mahendra Kumar Roy". Government of India. .
3. ↑  "21 - Rajganj (SC) Assembly Constituency". Election Commission of India. .
இந்தியாவின் பெங்களூரில் ஒரு இறுதிச் சடங்கில் தமடே கருவி இசைக்கப்படும் ஒலிக்கோப்பு
**தமடே** அல்லது **தம்டே** என்று அழைக்கப்படும் இந்த இசைக்கருவி, தென்னிந்திய மாநிலமான கர்நாடகாவின் பழைய மைசூர் மாநிலத்தில் பயன்படுத்தப்படும் நாட்டுப்புற இசைக்கருவியாகும். இக்கருவி, தமிழ்நாட்டில் இசைக்கப்படும் பறையைப் போலவே தோலால் ஆன மேளக்கருவியாகும். 

  

இரும்பு வளையத்தில் இறுக்கி கட்டப்பட்ட வட்ட வடிவ மேல் சட்டத்தின் மீது கட்டப்படுள்ள ஆட்டுத் தோலால் ஆன, இந்த மேளக்கருவி, தெற்கு கர்நாடகாவில் உள்ள தலித் சமூகங்களான ஹோலியாக்கள் மற்றும் மாதிகர்கள், போன்றோர்கள் மூலம் இறுதிச் சடங்குகள், கிராம திருவிழாக்கள் மற்றும் அறிவிப்புகளின் போது மட்டுமே இசைக்கப்பட்டது. இந்தியாவின் பிற பகுதிகளைப் போலவே, இறுதிச் சடங்குகள் மற்றும் தலித்துக்களுடன் தொடர்புடையது என முத்திரைக் குத்தப்பட்ட இக்கருவி, தற்போது, திருமணங்கள், எதிர்ப்புப் பேரணிகள் மற்றும் பொது விழிப்புணர்வு பிரச்சாரங்களின் போது இசைக்கப்பட்டு, அனைத்து சமூகங்களாலும் கற்றுக் கொள்ளப்பட்டு வருகிறது. இதைப் பயிற்றுவிக்க பழைய மைசூர் பகுதி முழுவதும் பல்வேறு கலைக்குழுக்கள் உள்ளன.

மேற்கோள்கள்
-----------

1. ↑  "நாட்டுப்புற கருவியுடன் நடனம்". .
2. ↑  "612 Siddalingaiah, Village deities". .
1995 ஆம் ஆண்டு இந்தியாவின் முத்திரையில் ரூய்கர்
**இராமச்சந்திர சாகராம் ரூய்கர்** (*Ramchandra Sakharam Ruikar*) இந்திய தொழிலாளர் இயக்கத்தின் முன்னோடியாக இருந்தார். 1895 ஆம் ஆண்டு சனவரி மாதம் 8 ஆம் தேதியன்று மகாராட்டிர மாநிலம் கோலாப்பூரில் உள்ள ரூய் என்ற இடத்தில் இவர் பிறந்தார். புனே மற்றும் நாக்பூரில் உள்ள கல்லூரியில் வரலாறு மற்றும் பொருளாதாரத்தில் முதுகலைப் பட்டம் பெற்றார். நாக்பூரில் ஒரு சட்ட சேவை அமைப்பை உருவாக்கினார். அங்கு இவர் நாக்பூர் நெசவாளர்கள் சங்கத்தை நிறுவினார். இதுவே தொழிற்சங்க சட்டத்தின் கீழ் முதலில் பதிவு செய்யப்பட்ட தொழிற்சங்கமாகும். இந்தியா முழுவதும் பல தொழிற்சங்கங்களை உருவாக்க உதவினார். அகில இந்திய தொழிற்சங்க காங்கிரசின் தலைவராக இரண்டு முறை தேர்ந்தெடுக்கப்பட்டார். தனது நம்பிக்கைகளுக்காக பலமுறை கைது செய்யப்பட்டு சிறையில் அடைக்கப்பட்டார். 1938 ஆம் ஆண்டில் இவர் அகில இந்திய பார்வர்டு பிளாக்கு கட்சியில் சேர்ந்தார், விரைவில் அந்தக் கட்சியின் பொதுச் செயலாளராகவும் ஆனார்.

1946 ஆம் ஆண்டில் பன்னாட்டு தொழிலாளர் அமைப்பு மாநாட்டில் அகில இந்திய தொழிற்சங்க காங்கிரசின் பிரதிநிதியாக ரூய்கர் தேர்ந்தெடுக்கப்பட்டார். 

1948 ஆம் ஆண்டில் பார்வர்டு பிளாக்கு கட்சியில் பிளவு ஏற்படுத்தினார். மேலும் இவரது பிரிவு ஒரு தனி அகில இந்திய பார்வர்டு பிளாக் (ருய்கார்) கட்சியை அமைத்தது. டிசம்பர் 1948 ஆம் ஆண்டு திசம்பர் மாதத்தில் இந்து மசுதூர் சபா தொழிற்சங்கக் கூட்டமைப்பின் தலைவரானார்.  பின்னர் இவரது கட்சி கலைக்கப்பட்டு பிரச்சா சோசலிசக் கட்சியில் சேர்ந்தார்.

மேற்கோள்கள்
-----------

1. ↑  Ornati, Oscar (1954). "Indian Trade Unions Since Independence". *Far Eastern Survey* **23** (8): 113–122. doi:10.2307/3024265. .
2. ↑  Park, Richard L. (1949). "Labor and Politics in India". *Far Eastern Survey* **18** (16): 181–187. doi:10.2307/3024423.

புற இணைப்புகள்
--------------

* RS Ruikar இன் சுயவிவரம், freeindia.org
**இரிம்பிளியம்** என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள வளஞ்சேரிக்கு அருகிலுள்ள ஒரு மக்கள் தொகை கணக்கெடுப்பு ஊராகும்.  இந்த ஊரை ஒட்டி மங்கேரி, அங்காடி, மாஸ்கோ, சாப்பும்பாடி மற்றும் பள்ளி பாடி, திருநிலம் போன்ற சிறிய கிராமங்கள் நிறைய உள்ளன.

மக்கள்தொகையியல்
---------------

2001[update] இந்திய மக்கள் தொகைக் கணக்கெடுப்பின் படி, இரிம்பிளியத்தின் மக்கள் தொகை 27075 ஆகும். இதில் ஆண்களின் எண்ணிக்கை 12898 என்றும், பெண்களின் எண்ணிக்கை 14177 என்றும் உள்ளது.

போக்குவரத்து
------------

இரிம்பிலியம் கிராமம் குட்டிப்புரம் நகரத்தின் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. அச்சாலையானது வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் குட்டிப்புரம் மற்றும் பள்ளிபுரம் தொடருந்து நிலையங்கள் ஆகும்.

மேற்கோள்கள்
-----------

1. 1 2  "Census of India : Villages with population 5000 & above". .
**குன்னத்தூர் குடைவரைக் கோயில்கள்** இந்தியாவின் தமிழ்நாடு மாநிலத்தில் மதுரை மாவட்டத்தில் அமைந்துள்ள குடைவரைக் குன்று ஆகும். இந்தக் குன்று மதுரையில் இருந்து 16 கிலோ மீட்டர் தொலைவில் சிவகங்கை செல்லும் வழியில் வரிச்சியூர் அருகே குன்னத்தூரில் அமைந்துள்ளது. இந்த குன்றில் உதயகிரிஷ்வரர் குடைவரைக் கோயில்[1][2] மற்றும் அஸ்தகிரிஷ்வரர் குடைவரைக் கோயில்[3] உள்ளது. இக்குடைவரைக் கோயில்கள் கிபி எட்டாம் நூற்றான்டைச் சேர்ந்தது. 1908 ஆம் ஆண்டு இங்கு அகழ்வாய்வு செய்ததில் தமிழ் பிராமிக் கல்வெட்டுகளும், 50=க்கும் மேறப்பட்ட கற்படுக்கைகளும் கண்டெடுக்கப்பட்டுள்ளன.

குடைவரை கோவில்கள்
-----------------

முற்கால பாண்டிய மன்னர்கள் காலத்தைச் சேர்ந்த இந்த மலையின் குகையின் கிழக்குப்புறத்தில் **உதயகிரிஸ்வரர் கோவிலும்**, மேற்குப்புறத்தில் **அஸ்தகிரிஸ்வரர் கோவிலும்** உள்ளன. இந்த குடைவரை கோவில்கள் பாண்டிய மன்னர்களின் கோவில் கலைக்கு வரலாற்று சான்றுகளாக உள்ளன.

மேற்கோள்கள்
-----------

1. ↑  ROCK-CUT UDHAYAGIRISWARAR TEMPLE - VARICHIYUR HILL (KUNNATHUR)
2. ↑  Udayagirishwarar Temple, Kunnahur, Maduri
3. ↑  Asthagirishwar Temple, Kunnathur, Madurai

வெளி இணைப்புகள்
---------------

* குன்றத்தூர் குடைவரை கோயில்களின் புகைப்படங்கள்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Phaulopsis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  Ghogue, J.-P. (2010). "*Phaulopsis imbricata*". *IUCN Red List of Threatened Species* **2010**: e.T185412A8406478. doi:10.2305/IUCN.UK.2010-3.RLTS.T185412A8406478.en.. பார்த்த நாள்: 20 November 2021.